CELEX: 62013CA0584
Language: sk
Date: 2015-07-16 00:00:00
Title: Vec C-584/13: Rozsudok Súdneho dvora (piata komora) zo 16. júla 2015 (návrh na začatie prejudiciálneho konania, ktorý podal Cour de cassation – Francúzsko) – Directeur général des finances publiques/Mapfre asistencia compañia internacional de seguros y reaseguros SA a Mapfre warranty SpA/Directeur général des finances publiques (Návrh na začatie prejudiciálneho konania — Dane — Daň z obratu — Pôsobnosť — Oslobodenie od dane — Pojem „poistné plnenia“ — Pojem „poskytovanie služieb“ — Paušálna suma za záruku pre prípad poruchy ojazdeného vozidla)

21.9.2015   
            
            
               SK
            
            
               Úradný vestník Európskej únie
            
            
               C 311/3
            
         Rozsudok Súdneho dvora (piata komora) zo 16. júla 2015 (návrh na začatie prejudiciálneho konania, ktorý podal Cour de cassation – Francúzsko) – Directeur général des finances publiques/Mapfre asistencia compañia internacional de seguros y reaseguros SA a Mapfre warranty SpA/Directeur général des finances publiques
   (Vec C-584/13) (1)
   
   ((Návrh na začatie prejudiciálneho konania - Dane - Daň z obratu - Pôsobnosť - Oslobodenie od dane - Pojem „poistné plnenia“ - Pojem „poskytovanie služieb“ - Paušálna suma za záruku pre prípad poruchy ojazdeného vozidla))
   (2015/C 311/03)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobcovia: Directeur général des finances publiques, Mapfre warranty SpA
   
      Žalovaní: Mapfre asistencia compañia internacional de seguros y reaseguros SA, Directeur général des finances publiques
   
      Výrok rozsudku
   
   Článok 13 časť B písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty v znení zmien a doplnení smernicou Rady 91/680/EHS zo 16. decembra 1991, sa má vykladať v tom zmysle, že poskytnutie služby spočívajúce v tom, že hospodársky subjekt nezávislý od predajcu ojazdeného vozidla po zaplatení paušálnej sumy poskytne záruku na niektoré súčiastky tohto vozidla pre prípad mechanických porúch, predstavuje poistné plnenie oslobodené od dane z pridanej hodnoty v zmysle tohto ustanovenia. Prislúcha vnútroštátnemu súdu overiť, či vzhľadom na okolnosti, aké sú vo veciach samých, ide o takéto plnenie v prípade služby, ktorá je predmetom konaní vo veciach samých. Poskytovanie takéhoto plnenia a predaj ojazdeného vozidla sa v zásade majú považovať za odlišné a nezávislé plnenia, ktoré sa z hľadiska dane z pridanej hodnoty majú posudzovať oddelene. Prislúcha vnútroštátnemu súdu určiť, či vzhľadom na osobité okolnosti vo veciach samých sú predaj ojazdeného vozidla a záruka poskytnutá hospodárskym subjektom nezávislým od predajcu tohto vozidla na niektoré súčiastky tohto vozidla pre prípad mechanických porúch navzájom tak úzko prepojené, že sa majú považovať za jedinú transakciu, alebo či sa majú naopak považovať za samostatné transakcie.
   
      (1)  Ú. v. EÚ C 31, 1.2.2014.